**KISKŐRÖS VÁROS KÉPVISELŐ-TESTÜLETE**

4-2/2024. sz. Képv. test. ülés

**J E G Y Z Ő K Ö N Y V**

**Készült:** Kiskőrös Város Képviselő-testülete 2024. január 24-én (szerda) 14:00 órai kezdettel megtartott üléséről

**Az ülés helye:** Kiskőrösi Polgármesteri Hivatal Díszterme

(6200 Kiskőrös, Petőfi Sándor tér 1.)

**Jelen vannak:** Domonyi László polgármester, Ba Edit, Filus Tibor, Gmoser István, Horváth János, Kudron Tamás, Nikléczi Gábor, Pethő Attila, Pohankovics András, Szedmák Tamás, Szlovák Pál, Ungvári Ferenc képviselők (12 fő)

dr. Turán Csaba jegyző

Chudi Barbara jegyzőkönyvvezető

**Meghívottként részt vett:** Turán István a Kiskőrösi Települési Értéktár Bizottság elnöke, Csatlós Erzsébet a Kiskőrösi Óvodák igazgatója, Dr. Kállayné Major Marina az Egészségügyi, Gyermekjóléti és Szociális Intézmény igazgatója, Szabados Anna a Petőfi Sándor Városi Könyvtár igazgatója és Schäffer Tamás a Kőröskom Nonprofit Kft. ügyvezetője.

dr. Nagy Gabriella, Molnár Éva a Polgármesteri Hivatal munkatársai.

**Domonyi László** polgármester köszöntötte a képviselő-testületi ülésen megjelenteket, megállapította a határozat-képességet és megnyitotta az ülést.

Tájékoztatta a Képviselő-testületet az 5 millió forint értéket meghaladó kötelezettségvállalásokról, valamint jelezte, hogy írásban kiosztásra került a lejárt határidejű képviselő-testületi határozatok végrehajtásáról szóló tájékoztató.

5 MILLIÓ FORINTOT MEGHALADÓ ÉRTÉKŰ KÖTELEZETTSÉGVÁLLALÁS

* Az Önkormányzat *Kiskőrös, Kossuth utca 25. 2446 hrsz-ú lakóház, udvar ingatlan vétel* tárgyában bruttó 20.000.000,- Ft értékben kötött adásvételi szerződést a Magyarországi Baptista Egyházzal.

Ezt követően a polgármester ismertette a napirendi javaslatot, melynek keretében kezdeményezte, hogy:

12. napirendi pontként sürgősséggel kerüljön felvételre „A KISKŐRÖS, KOSSUTH LAJOS ÚT 41. SZÁM ALATTI INGATLAN BÉRBEADÁSA A PRO-TEAM REHABILITÁCIÓS KÖZHASZNÚ NONPROFIT KFT. RÉSZÉRE” tárgyú előterjesztés.

További kérdés, módosító javaslat a napirenddel összefüggésben nem hangzott el, ezért szavazásra bocsátotta azt.

A Képviselő-testület 12 „igen” szavazattal az alábbi napirendet fogadta el:

**N A P I R E N D:**

1. Tájékoztató a Képviselő-testület állandó bizottságai 2024. évi munkatervéről

**A tájékoztatót tartja:**A Képviselő-testület állandó bizottságainak elnökei

1. A 2023. évi költségvetés módosítása

**Előterjesztő:** Polgármester

**Előadó:** Pénzügyi osztályvezető

1. AZ ÖNKORMÁNYZAT SZERVEZETI ÉS MŰKÖDÉSI SZABÁLYZATÁRÓL SZÓLÓ RENDELET MÓDOSÍTÁSA

**Előterjesztő:** Polgármester

**Előadó:** Jegyző

1. POLGÁRMESTERI HIVATAL SZERVEZETI ÉS MŰKÖDÉSI SZABÁLYZATÁNAK MÓDOSÍTÁSA

**Előterjesztő:** Polgármester

**Előadó:** Jegyző

1. A POLGÁRMESTER ÉS AZ ALPOLGÁRMESTER JUTALMÁNAK MEGÁLLAPÍTÁSA

**Előterjesztő:** Pénzügyi Bizottság elnöke

**Előadó:** Jegyző

1. A KISKŐRÖSI TELEPÜLÉSI ÉRTÉKTÁR BIZOTTSÁG BESZÁMOLÓJA

**Előterjesztő:** Polgármester

**Előadó:** Polgármesteri titkár

1. Az Egészségügyi, Gyermekjóléti és Szociális Intézmény Bölcsődéjének 2024. évi nyári nyitvatartási rendjének jóváhagyása

**Előterjesztő:** Polgármester

**Előadó:** Pályázati és fejlesztési csoportvezető

1. ÁLTALÁNOS ISKOLAI FELVÉTELI KÖRZETEK VÉLEMÉNYEZÉSE

**Előterjesztő:** Polgármester

**Előadó:** Pályázati és fejlesztési csoportvezető

1. TAGI KÖLCSÖN NYÚJTÁSA a KőrösSZOLG Kft. RÉSZÉRE

**Előterjesztő:** Polgármester

**Előadó:** Pénzügyi osztályvezető

1. INGÓ VAGYON ÉRTÉKESÍTÉSE

**Előterjesztő:** Polgármester

**Előadó:** Pénzügyi osztályvezető

1. A KISKŐRÖS, 0560/65 és a 0560/67 HRSZ. ALATTI INGATLANOK HASZONBÉRLETBE ADÁSA DR. CSVILA ISTVÁN RÉSZÉRE

**Előterjesztő:** Polgármester

**Előadó:** Vagyongazdálkodási referens II.

1. A KISKŐRÖS, KOSSUTH LAJOS ÚT 41. SZÁM ALATTI INGATLAN BÉRBEADÁSA A PRO-TEAM REHABILITÁCIÓS KÖZHASZNÚ NONPROFIT KFT. RÉSZÉRE

**Előterjesztő:** Polgármester

**Előadó:** Vagyongazdálkodási referens II.

1. INTERPELLÁCIÓK, KÉRDÉSEK, TÁJÉKOZTATÓK, BEJELENTÉSEK
2. **napirend**

TÁJÉKOZTATÓ A KÉPVISELŐ-TESTÜLET ÁLLANDÓ BIZOTTSÁGAI 2024. ÉVI MUNKATERVÉRŐL

*(Írásos tájékoztatás a jegyzőkönyvhöz mellékelve.)*

**A tájékoztatót tartja:** A Képviselő-testület állandó bizottságainak elnökei

**Domonyi László polgármester** elmondta, hogy az állandó bizottságok elnökei által leadásra kerültek az egész évre vonatkozó munkatervek. Megköszönte a bizottságok munkáját.

1. **napirend**

A 2023. ÉVI KÖLTSÉGVETÉS MÓDOSÍTÁSA

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Pénzügyi osztályvezető

**Domonyi László polgármester** az előterjesztés szóbeli ismertetésére felkérte **Molnár Éva pénzügyi osztályvezetőt.**

**Molnár Éva pénzügyi osztályvezető** elmondta, hogy a 2023. évi költségvetést a Magyar Államkincstár tájékoztatója alapján szükséges módosítani. Az októberi normatíva módosítás eredményei kerültek átvezetésre. 2022-ben Kiskőrös Város Önkormányzata állami támogatást kapott az iparűzési adó mértékének csökkentése miatti bevétel kieséshez. A támogatást terv adatok alapján számították. A 2023-es évben már rendelkezésre álltak a 2022. évre vonatkozó beszámolók a cégekkel kapcsolatban, így többlettámogatás illeti meg az Önkormányzatot 89 millió forintértékben. A polgármester által nyújtott támogatások is átvezetésre kerültek.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Filus Tibor,** a Kulturális, Turisztikai és Sport Bizottság elnöke bizottságaik nevében a rendelet-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a rendelet-tervezetet.

A Képviselő-testület 12 „igen” szavazattal az alábbi rendeletet alkotta:

**Kiskőrös Város Önkormányzata**

**Képviselő-testületének**

**1/2024. (I. 25.) önkormányzati rendelete**

**Kiskőrös Város 2023. évi költségvetéséről szóló 2/2023. (II. 23.) önkormányzati rendelet módosításáról**

Kiskőrös Város Képviselő-testület az Alaptörvény 32 cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés a) és f) pontjaiban, a Magyarország helyi önkormányzatairól szóló 2011. évi CLXXXIX törvény 111. § (2)-(3) bekezdéseiben meghatározott feladatkörében eljárva, Kiskőrös Város Önkormányzata Képviselő-testületének az önkormányzat szervezeti és működési szabályzatáról szóló 24/2013. (XII.19.) önkormányzati rendelete 30. § (5) bekezdésének a) pontjában biztosított véleményezési jogkörben eljáró Ügyrendi és Összeférhetetlenségi Bizottság; Pénzügyi Bizottság; Kulturális, Turisztikai és Sport Bizottság; Társadalompolitikai Bizottság; Ipari, Mezőgazdasági és Klímapolitikai Bizottság véleményének kikérésével a következőket rendeli el:

**1. §**

A Kiskőrös Város 2023. évi költségvetéséről szóló 2/2023. (II. 23.) önkormányzati rendelet (a továbbiakban: Kr.) 3. § (1) bekezdése helyébe a következő rendelkezés lép:

„(1) A Képviselő-testület Kiskőrös Város 2023. évi költségvetésének

*a)* költségvetési kiadások főösszegét: 5.129.340.763 forintban

*b)* finanszírozási kiadásait: 21.887.038.939 forintban

*c)* költségvetési bevételi főösszegét: 3.651.181.503 forintban

*d)* finanszírozási bevételeit: 23.365.198.199 forintban

állapítja meg.”

**2. §**

A Kr. 6. § (2) bekezdése helyébe a következő rendelkezés lép:

„(2) A céltartalékok összege 339.512.743 forint jelen rendelet 7. mellékletében meghatározott célonkénti bontásban.”

**3. §**

(1) A Kr. 1. melléklete helyébe az 1. melléklet lép.

(2) A Kr. 2. melléklete helyébe a 2. melléklet lép.

(3) A Kr. 3. melléklete helyébe a 3. melléklet lép.

(4) A Kr. 4. melléklete helyébe a 4. melléklet lép.

(5) A Kr. 5. melléklete helyébe az 5. melléklet lép.

(6) A Kr. 6. melléklete helyébe a 6. melléklet lép.

(7) A Kr. 7. melléklete helyébe a 7. melléklet lép.

**4. §**

Ez a rendelet a kihirdetését követő napon lép hatályba.

*Melléklet a jegyzőkönyvhöz csatolva.*

1. **napirend**

aZ ÖNKORMÁNYZAT SZERVEZETI ÉS MŰKÖDÉSI SZABÁLYZATÁRÓL SZÓLÓ RENDELET MÓDOSÍTÁSA

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Jegyző

**Domonyi László polgármester** az előterjesztés szóbeli ismertetésére felkérte **dr. Turán Csaba jegyzőt.**

**Dr. Turán Csaba jegyző** elmondta, hogy felülvizsgálatra került a Polgármesteri Hivatal szervezete. A felülvizsgálat eredményeképpen változások történnek a szervezeti felépítésben. Ismertette a változásokat. Elmondta, hogy egy szervezeti egység megszüntetésre kerül és 2 új szervezeti egység kerül létrehozásra. A korábbi Stratégiai és Városüzemeltetési Osztály helyébe két kabinet, a polgármesteri kabinet és a jegyzői kabinet lép. A polgármesteri kabinet a polgármester munkáját közvetlenül hivatott segíteni, vezetője a kabinetvezető, aki az aljegyző. A kabineten belül 2 csoport található, amely a városgondnoksági csoport és a pályázati és fejlesztési csoport. Létrehozásra kerül egy kabinet asszisztens és egy önkormányzati asszisztens státusz a csoportokon kívül, de a kabineten belül. Meghatározásra kerül egy teljesen új munkakör, ami a controlling asszisztens. A controlling asszisztens fő feladata a kabinetvezetővel szorosan együttműködve az önkormányzati tulajdonú gazdasági társaságok gazdálkodásnak ellenőrzése a minél hatékonyabb gazdálkodás érdekében, valamint az önkormányzati intézmények ellenőrzése. A polgármesteri kabinet 13 fővel fog működik. A jegyzői kabinetben a vagyongazdálkodási feladatok kerülnek ellátásra, valamint a személyzeti és humánerőforrás referens és az iktató tartozik ehhez a szerkezeti egységhez összesen 5 fővel. A Közigazgatási Osztály és a Pénzügyi Osztály struktúrája és feladatköre nem módosul. A hivatal létszáma változatlan. A változások elfogadás esetén 2024. február 1. napjával lépnek hatályba. A rendelet mellékletét képezik a Társulási Tanácsra átruházott hatáskörök. A Kiskőrös és Térsége Ivóvízminőség-javító Önkormányzati Társulás 2023. december 31. napjával megszűnt, így annak törlése szükséges a rendelet mellékletéből.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Filus Tibor,** a Kulturális, Turisztikai és Sport Bizottság elnöke bizottságaik nevében a rendelet-tervezet elfogadását javasolták.

**Domonyi László polgármester** elmondta, hogy a Közigazgatási Osztály és a Pénzügyi Osztály továbbra is közvetlenül a jegyző alá tartozik.

További kérdés, hozzászólás nem volt, így a polgármester szavazásra bocsátotta a rendelet-tervezetet.

A Képviselő-testület 12 „igen” szavazattal az alábbi rendeletet alkotta:

**Kiskőrös Város Önkormányzata**

**Képviselő-testületének**

**2/2024. (I. 25.) önkormányzati rendelete**

**az önkormányzat szervezeti és működési szabályzatáról szóló 24/2013. (XII.19.) önkormányzati rendelet módosításáról**

Kiskőrös Város Önkormányzatának Képviselő-testülete az Alaptörvény 32 cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés d) pontjában, a Magyarország helyi önkormányzatairól szóló 2011. évi CLXXXIX. törvény 143. § bekezdés (f) és (g) pontjaiban, a népszavazás kezdeményezéséről, az európai polgári kezdeményezésről, valamint a népszavazási eljárásról szóló 2013. évi CCXXXVIII. törvény 92. §-ban meghatározott feladatkörében eljárva, Kiskőrös Város Önkormányzata Képviselő-testületének az önkormányzat szervezeti és működési szabályzatáról szóló 24/2013. (XII.19.) önkormányzati rendelete 30. § (5) bekezdésének c) pontjában biztosított véleményezési jogkörben eljáró Ügyrendi és Összeférhetetlenségi Bizottság, Pénzügyi Bizottság, Kulturális, Turisztikai és Sport Bizottság, Társadalompolitikai Bizottság, Ipari, Mezőgazdasági és Klímapolitikai Bizottság véleményének kikérésével a következőket rendeli el:

**1. §**

Az önkormányzat szervezeti és működési szabályzatáról szóló 24/2013. (XII.19.) önkormányzati rendelet (a továbbiakban: SzMSz) 55. § (3) bekezdése helyébe a következő rendelkezés lép:

„(3) A Polgármesteri Hivatal belső szervezeti tagozódása:

*a)* Polgármesteri Kabinet

*aa)* Városgondnoksági csoport

*ab)* Pályázati és fejlesztési csoport

*b)* Jegyzői Kabinet

*c)* Pénzügyi Osztály

*d)* Közigazgatási Osztály

*da)* Adócsoport

*db)* Szociális és igazgatási csoport

*e)* Függetlenített főépítész.”

**2. §**

Az SzMSz 4. melléklete helyébe az 1. melléklet lép.

**3. §**

Ez a rendelet 2024. február 1-jén lép hatályba.

*Melléklet a jegyzőkönyvhöz csatolva.*

1. **napirend**

A polgármesteri hivatal szervezeti és működési szabályzatának módosítása

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Jegyző

**Domonyi László polgármester** az előterjesztés szóbeli ismertetésére felkérte **dr. Turán Csaba jegyzőt.**

**Dr. Turán Csaba jegyző** elmondta, hogy az előző napirendi pontnál ismertetett változások miatt szükséges a Polgármesteri Hivatal Szervezeti és Működési Szabályzatának módosítása.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Filus Tibor,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 12 „igen” szavazattal az alábbi határozatot hozta:

**2/2024. sz. Képv. test. hat.**

Polgármesteri Hivatal Szervezeti és Működési Szabályzatának módosítása

**HATÁROZAT**

Kiskőrös Város Önkormányzatának Képviselő-testülete a Kiskőrösi Polgármesteri Hivatal Szervezeti és Működési Szabályzatát a határozat mellékletében foglaltak szerint jóváhagyja.

**Felelős:** polgármester

**Határidő:** azonnal

*Melléklet a jegyzőkönyvhöz csatolva.*

1. **napirend**

A POLGÁRMESTER ÉS AZ ALPOLGÁRMESTER JUTALMÁNAK MEGÁLLAPÍTÁSA

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Képviselő-testületi referens

**Domonyi László polgármester** az előterjesztés szóbeli ismertetésére felkérte **Ungvári Ferencet, a Pénzügyi Bizottság tagját.**

**Ungvári Ferenc a Pénzügyi Bizottság tagja** elmondta, hogy a Pénzügyi Bizottság javaslattal állt elő. A polgármester tekintetében a képviselő-testület gyakorolja a munkáltatói jogokat. A képviselő-testület határozatával jutalmat állapíthat meg a polgármesternek meghatározott időszakban végzett munkája értékelése alapján. A jutalom évi mértéke nem haladhatja meg a polgármestert megillető illetmény vagy tiszteletdíj 6 havi összegét. Elmondta, hogy Domonyi László polgármester és Szedmák Tamás alpolgármester több, mint 2 éven keresztül koordinálták és irányították a Petőfi 200 jubileumi emlékév rendezvényeit, amellyel Kiskőrös város mind hazai, mind nemzetközi szinten sok elismerést kapott. Domonyi László polgármester az energetikai válság menedzselésében is nagy szerepet vállalt. A takarékossági intézkedésekkel több, mint 37%-os megtakarítást sikerült elérni a városnak 2023-ban. A megtakarítás egy részéből a jelenleg is folyamatban lévő közvilágítás korszerűsítést tudja finanszírozni az önkormányzat. Domonyi László polgármester és Szedmák Tamás alpolgármester az előterjesztésben foglalt időszakban végzett tevékenysége után jutalomban ezidáig nem részesült. Felsorolt több nagy beruházást, amely 2020-2023 között ment végbe. Elmondta, hogy a Pénzügyi Bizottság véleménye szerint a polgármestert és az alpolgármestert megilleti a háromhavi jutalom.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Filus Tibor,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

**Domonyi László polgármester** Magyarország helyi önkormányzatairól szóló 2011. évi CLXXXIX. törvény 49. § (1) bekezdésére hivatkozva személyes érintettsége okán a Képviselő-testülettől a döntéshozatalból történő kizárását kérte.

A Képviselő-testület 12 „igen” szavazattal kizárta Domonyi László polgármestert a döntéshozatalból.

**Szedmák Tamásalpolgármester** Magyarország helyi önkormányzatairól szóló 2011. évi CLXXXIX. törvény 49. § (1) bekezdésére hivatkozva személyes érintettsége okán a Képviselő-testülettől a döntéshozatalból történő kizárását kérte.

A Képviselő-testület 12 „igen” szavazattal kizárta Szedmák Tamásalpolgármestert a döntéshozatalból.

**Domonyi László polgármester** megköszönte az elismerést és a jutalmat. Elmondta, hogy a képviselő-testület és az intézményrendszer segítségével sikerült elérni mindezt.

További kérdés, hozzászólás nem volt, így a polgármester szavazásra bocsátotta a határozat-tervezetet.

A Képviselő-testület 10 „igen” szavazattal az alábbi határozatot hozta:

**3/2024. sz. Képv. test. hat.**

A polgármester és az alpolgármester jutalmának megállapítása

**HATÁROZAT**

A Képviselő-testület

1. Domonyi László polgármester részére a közszolgálati tisztviselőkről szóló 2011. évi CXCIX. törvény225/ H. § (1) bekezdése alapján 2020~~-~~2023. évi időszakban végzett munkájának értékelése alapjánhárom havi illetményének megfelelő összeget, azaz 2.925.000 Ft jutalmat állapít meg.
2. Szedmák Tamásalpolgármester részére a közszolgálati tisztviselőkről szóló 2011. évi CXCIX. törvény 225/ H. § (1) bekezdése alapján 2020-2023. évi időszakban végzett munkájának értékelése alapján három havi tiszteletdíjának megfelelő összeget, azaz 702.000 Ft jutalmat állapít meg.
3. felkéri a polgármestert, hogy a 2024. évi költségvetési rendeletet a fentiek figyelembevételével terjessze elő.

**Felelős:** jegyző

**Határidő:** azonnal

1. **napirend**

A KISKŐRÖSI TELEPÜLÉSI ÉRTÉKTÁR BIZOTTSÁG BESZÁMOLÓJA

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Polgármesteri titkár

**Domonyi László polgármester** köszöntötte az ülésen **Turán Istvánt, A Kiskőrösi Települési Értéktár Bizottság elnökét,** majd az előterjesztés szóbeli ismertetésére felkérte **dr. Nagy Gabriella aljegyzőt.**

**Dr. Nagy Gabriella aljegyző** elmondta, hogy a Kiskőrösi Települési Értéktár Bizottság az elmúlt negyedévben is elvégezte a rábízott tevékenységet. Az elnök által benyújtott beszámoló szerint ebben a negyedévben Szendrey Júlia egészalakos szobrát javasolták az Értéktárba történő felvételre és rögzítésre.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Filus Tibor,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

**Turán István elnök** a Kiskőrösi Települési Értéktár Bizottság nevében köszönetet mondott a Petőfi 200 emlékév lebonyolításáért. Elmondta, hogy először a megyei értéktárba kívánták felvetetni a kiskőrösi evangélikus templomot, majd az emlékév lezárása kapcsán konstatálták, hogy a Szendrey Júlia szobor még nem került felvételre az értéktárba. Így Filus Erika beterjesztésére megvalósult a felvétel. Ismertette a szobor történetét.

**Domonyi László polgármester** gratulált Turán István új kinevezéséhez. Elmondta, hogy Turán István lett a Közúti Múzeum új igazgatója. Kérte továbbra is a jó együttműködés fenntartását.

**Szedmák Tamás képviselő** gratulált az új feladathoz. Köszönetet mondott a helytörténészként végzett munkáért is.

**Domonyi László polgármester** köszönetet mondott a bizottsági munkáért és jó egészséget kívánt.

További kérdés, hozzászólás nem volt, így a polgármester szavazásra bocsátotta a határozat-tervezetet.

A Képviselő-testület 12 „igen” szavazattal az alábbi határozatot hozta:

**4/2024. sz. Képv. test. hat.**

A Kiskőrösi Települési Értéktár Bizottság beszámolója

**HATÁROZAT**

A Képviselő-testület a Kiskőrösi Települési Értéktár Bizottság 2023. évi II. féléves tevékenységéről szóló beszámolóját a határozat mellékletében foglaltak szerintelfogadja.

**Felelős:** polgármester

**Határidő:** azonnal

*Melléklet a 4/2024. sz. Képv. test. határozathoz*

**Beszámoló a Kiskőrösi Települési Értéktár Bizottság tevékenységéről**

Kiskőrös Város Képviselő-testülete 2014. május 28-án a 64/2014. számú Képviselő-testületi határozatával létrehozta a Kiskőrösi Települési Értéktárat és a Kiskőrösi Települési Értéktár Bizottságot (továbbiakban: Bizottság).

A Bizottság öt tagból áll:

* Turán István – elnök, történész
* Kispálné dr. Lucza Ilona – Országos Petőfi Sándor Társaság elnöke
* Turán Istvánné – nyugalmazott könyvtárigazgató,
* Szabó Márta - középiskolai tanár,
* Paluskáné Opauszki Ilona – polgármesteri titkár

A Bizottsághoz az elmúlt félévben egy javaslat érkezett, mely a bizottsági tagok részére e-mailben, véleményezésre került kiküldésre.

A Kiskőrösi Települési Értéktár Bizottság a **3/2023. (XII. 18.) KÉBH** számú határozatával.

* **„Szendrey Júlia egészalakos szobra”** megnevezésű nemzeti értéket a kulturális örökség szakterület szerinti kategóriában.

**Kiskőrös, 2024. január 8.**

**Turán István s.k.**

**elnök**

**7. napirend**

Az Egészségügyi, Gyermekjóléti és Szociális Intézmény Bölcsődéjének 2024. évi nyári nyitvatartási rendjének jóváhagyása

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Pályázati és fejlesztési csoportvezető

**Domonyi László polgármester** köszöntötte az ülésen **Dr. Kállayné Major Marinát, az Egészségügyi, Gyermekjóléti és Szociális Intézmény igazgatóját,** majdaz előterjesztés szóbeli ismertetésére felkérte **dr. Nagy Gabriella aljegyzőt.**

**Dr. Nagy Gabriella aljegyző** elmondta, hogy a kiskőrösi bölcsőde szinte egész évben, teljes üzemmódban nyitva tart. Minden évben egy rövid időre, a tisztasági festés, takarítás, berendezési tárgyak fertőtlenítése idejére kénytelen bezárni. Az intézményvezető a szülőkkel egyeztetve jelezte, mely időpontban lenne a legalkalmasabb a munkálatok elvégzése. Javaslata szerint 2024. július 29. napjától 2024. augusztus 9. napjáig tartana zárva a bölcsőde.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Filus Tibor,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

**Dr. Kállayné Major Marina igazgató** nem kívánt szóbeli kiegészítést tenni.

**Domonyi László polgármester** elmondta, hogy minden évben tárgyalja a testület a kérdéskört.

**Pohankovics András képviselő** elmondta, hogy abban az esetben, ha a szülők máshogyan nem tudják megoldani a gyermekek elhelyezését, ebben az időszakban is számíthatnak az ügyeletre a bölcsőde részéről.

További kérdés, hozzászólás nem volt, a polgármester szavazásra bocsátotta a határozat-tervezetet.

A Képviselő-testület 12 „igen” szavazattal az alábbi határozatot hozta:

**5/2024. sz. Képv. test. hat.**

Az Egészségügyi, Gyermekjóléti és Szociális Intézmény bölcsődéjének 2024. évi nyári nyitvatartási rendjének jóváhagyása

**HATÁROZAT**

Kiskőrös Város Képviselő-testülete az Egészségügyi, Gyermekjóléti és Szociális Intézmény Bölcsődéjének nyári zárva tartási idejét – 2024. július 29 – 2024. augusztus 09. napjáig - jóváhagyja.

# Felelős: polgármester

**Határidő:** azonnal

*Melléklet a jegyzőkönyvhöz csatolva.*

**8. napirend**

ÁLTALÁNOS ISKOLAI FELVÉTELI KÖRZETEK VÉLEMÉNYEZÉSE

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Pályázati és fejlesztési csoportvezető

**Domonyi László polgármester** az előterjesztés szóbeli ismertetésére felkérte **dr. Nagy Gabriella aljegyzőt.**

**Dr. Nagy Gabriella aljegyző** elmondta, hogy a Kiskőrösi Tankerületi Központ igazgatója megküldte az önkormányzatnak, hogy mely két általános iskolát javasolja kötelező felvételt biztosító általános iskolaként megjelölni a működési területén. A városnak két általános iskolája van, amely a Kiskőrösi Bem József Általános Iskola, valamint a Kiskőrösi Petőfi Sándor Evangélikus Óvoda, Általános Iskola, Gimnázium és Szakgimnázium Petőfi Sándor Általános Iskolája.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Filus Tibor,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

További kérdés, hozzászólás nem volt, a polgármester szavazásra bocsátotta a határozat-tervezetet.

A Képviselő-testület 12 „igen” szavazattal az alábbi határozatot hozta:

**6/2024. sz. Képv. test. hat.**

Általános iskolai felvételi körzetek véleményezése

**HATÁROZAT**

A Képviselő-testület

egyetért a 2024/2025. tanévre a Kiskőrösi Tankerületi Központ illetékességi területén a kötelező felvételt biztosító általános iskolák működési körzeteivel az alábbiak szerint:

OM 200955 Kiskőrösi Bem József Általános Iskola

6200 Kiskőrös, Vasvári Pál utca 2.

OM 201575 Kiskőrösi Petőfi Sándor Evangélikus Óvoda, Általános Iskola, Gimnázium és Szakgimnázium

6200 Kiskőrös, Petőfi Sándor út 7.

**Felelős:** polgármester

**Határidő:** azonnal

*Melléklet a jegyzőkönyvhöz csatolva.*

*Domonyi László polgármester 15 perc szünetet rendelt el.*

**9. napirend**

TAGI KÖLCSÖN NYÚJTÁSA a KőrösSZOLG Kft. RÉSZÉRE

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Pénzügyi osztályvezető

**Domonyi László polgármester** az előterjesztés szóbeli ismertetésére felkérte **Molnár Éva pénzügyi osztályvezetőt.**

**Molnár Éva pénzügyi osztályvezető** elmondta, hogy a Kőrösszolg Kft. ügyvezetője jelezte, a Petőfi 200 rendezvények kapcsán a pályázati támogatások még mindig nem érkeztek meg a cég számlájára. Ez miatt tagi kölcsönt kér 20 millió Ft összegben az önkormányzattól. Tavaly is volt tagi kölcsön nyújtás, amit a cég határidőben visszafizetett. Az összeg ismét 20 millió Ft, a lejárat 2024. augusztus 31. Szerződéskötéssel történne a tagi kölcsön nyújtása.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Filus Tibor,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

**Ungvári Ferenc a Felügyelő Bizottság elnöke** elmondta, hogy a bizottság támogatja a tagi kölcsön nyújtását és felvételét.

**Schäffer Tamás ügyvezető** nem kívánt szóbeli kiegészítést tenni.

További kérdés, hozzászólás nem volt, a polgármester szavazásra bocsátotta a határozat-tervezetet.

A Képviselő-testület 12 „igen” szavazattal az alábbi határozatot hozta:

**7/2024. sz. Képv. test. hat.**

Tagi kölcsön nyújtása a Kőrösszolg Kft. részére

**HATÁROZAT**

A Képviselő-testület az önkormányzat kizárólagos tulajdonában lévő KŐRÖSSZOLG Kft. tulajdonosi jogait gyakorló hatáskörében:

1. a KŐRÖSSZOLG Kft. részére 20 millió Ft – azaz Húszmillió forint – összegű, kamatmentes visszatérítendő tagi kölcsönt biztosít, 2024. augusztus 31-i visszafizetési határidővel a határozatmelléklete szerinti tagi kölcsön szerződés szerinti tartalommal
2. felhatalmazza a polgármestert az 1. pontban megjelölt tagi kölcsön szerződés aláírására.
3. felkéri a polgármestert, hogy a 2024. évi költségvetési rendeletet a jelen határozat 1. pontjában foglaltak figyelembevételével terjessze elő
4. felkéri a polgármestert, hogy a kölcsön visszafizetéséről a futamidő lejártát követő testületi ülésen tájékoztassa a Képviselő-testületet

**Felelős:** polgármester

ügyvezető

**Határidő:** 2024. értelemszerűen

*Melléklet a 7/2024. sz. Képv. test. határozathoz*

**Tagi kölcsön szerződés**

mely létrejött egyrészről **Kiskőrös Város Önkormányzata** (továbbiakban: Kölcsönadó) 6200. Kiskőrös, Petőfi Sándor tér 1., törzsszám: 724782, adószám: 15724784-2-03, képviseli: Domonyi László Mihály polgármester,

másrészről **Kiskőrösi Önkormányzat Településüzemeltetési Szolgáltató Közhasznú Nonprofit Kft**  (továbbiakban: Kölcsönvevő) 6200. Kiskőrös, Petőfi Sándor u. 108., cégjegyzékszám: 03-09-128662, adószám: 25286281-2-03, képviseli: Schäffer Tamás András ügyvezető (továbbiakban együttesen: Szerződő Felek )

között az alulírott helyen és napon, az alábbi feltételek szerint:

1. Kölcsönadó, mint a Kölcsönvevő gazdasági társaság 100 %-os tulajdonosa 20 000 000,-Ft – azaz Húszmillió forint – összegben, kamatmentesen tagi kölcsönt nyújt Kölcsönvevő részére Kiskőrös Város Önkormányzata Képviselő-testületének …/2024. számú határozata alapján.
2. Kölcsönvevő a tagi kölcsönt tevékenységével kapcsolatban szabadon felhasználhatja, de a felhasználás nem veszélyeztetheti a visszafizetésre vonatkozó rendelkezés betartását.
3. A tagi kölcsön összegét a Kölcsönadó a Kölcsönvevő részére jelen szerződés aláírását követő 10 munkanapon belül átutalással biztosítja a Kölcsönvevő 10400621-00028702-00000005 számú bankszámlájára.
4. Kölcsönadó a tagi kölcsönt a *Polgári Törvénykönyvről* szóló 2013. évi V. törvény (a továbbiakban: Ptk.) rendelkezéseire figyelemmel kamatmentesen nyújtja.
5. A tagi kölcsön határozott időtartamra szól, lejárata: 2024. augusztus 31. napja. A Kölcsönvevő köteles a kölcsönt 2024. augusztus 31. napjáig visszafizetni.
6. Kölcsönvevő köteles a tagi kölcsön összegét legkésőbb a lejárat napján Kölcsönadó 10400621-00027753-00000008 számú fizetési számlájára átutalással megfizetni. Kölcsönvevő előteljesítésre jogosult, a tagi kölcsön a végső lejárat előtt is visszafizethető, akár részletekben is.
7. A tagi kölcsön kizárólag magyar forintban, pénzben teljesíthető, nem képezheti beszámítás alapját sem folyósításkor, sem a visszafizetéskor.
8. Szerződő Felek megállapodnak, hogy a Kölcsönvevő késedelmes visszafizetés esetén a Ptk. szerinti meghatározott mértékű késedelmi kamatot köteles fizetni.
9. Jelen szerződés fedezete a Kölcsönadó által benyújtható azonnali beszedési megbízás jogát tartalmazó – a Kölcsönvevő bankszámla vezető pénzintézete által igazolt – felhatalmazó levél. A Kölcsönadó az azonnali beszedés jogát a Kölcsönvevő visszafizetési kötelezettségének beállta esetén azonnal alkalmazhatja. A Felhatalmazó levelet 3 eredeti példányban a Kölcsönvevő a szerződés aláírásával egyidejűleg a Kölcsönadó rendelkezésére bocsátja.
10. Szerződő Felek jelen szerződéssel kapcsolatos kötelezettségeik teljesítése során a tőlük elvárható módon, jóhiszeműen együttműködnek.
11. Szerződő Felek kijelentik, hogy a közöttük felmerült esetleges jogvitát elsődlegesen tárgyalások útján, egyeztetéssel kívánják rendezni.
12. Szerződő Felek megállapodnak, hogy jelen szerződésben nem szabályozott kérdésekben a Ptk. vonatkozó rendelkezései az irányadók.
13. Jelen szerződés az aláírás napján lép hatályba.
14. Szerződő Felek jelen szerződést, mint akaratukkal mindenben megegyezőt elolvasás és közös értelmezés után jóváhagyólag 4 példányban írták alá.

Kiskőrös, 2024. január …….

Domonyi László Mihály Schäffer Tamás András

Polgármester Ügyvezető

Kölcsönadó Kölcsönvevő

ellenjegyezte:

……………………………

Dr. Turán Csaba

Jegyző

Pénzügyileg ellenjegyzem:

Kiskőrös, 2024. január …

…………………………

Molnár Éva

Pénzügyi osztályvezető

**10. napirend**

INGÓ VAGYON ÉRTÉKESÍTÉSE

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Pénzügyi osztályvezető

**Domonyi László polgármester** az előterjesztés szóbeli ismertetésére felkérte **Molnár Éva pénzügyi osztályvezetőt.**

**Molnár Éva pénzügyi osztályvezető** elmondta, hogy Kiskőrös Város Önkormányzatának tulajdonát képezi egy 2003-as évjáratú Volkswagen Caddy típusú gépjármű. A gépjárművet korábban a Kőrösszolg Kft. használta, selejtezése megtörtént 2023. októberében. A Pénzügyi Bizottsághoz benyújtott selejtezési kérelemben kértek az esetleges továbbértékesítést. Tömösváry László jelezte vételi szándékát bruttó 60.000 Ft értékben, mely a szakértői véleménynek is megfelel.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Filus Tibor,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 12 „igen” szavazattal az alábbi határozatot hozta:

**8/2024. sz. Képv. test. hat.**

Ingó vagyon értékesítése

**HATÁROZAT**

A Képviselő-testület

1. egyetért a Volkswagen Caddy típusú, IRX-507 forgalmi rendszámú (WV1ZZZ9KZXR509753 alvázszám, 1Y792182 motorszám) gépkocsi Tömösváry László (6200 Kiskőrös, Masina dűlő 36/1.) részére történő értékesítésével a határozat mellékletét képező adásvételi szerződésben foglalt tulajdon-átruházási feltételeknek megfelelően.
2. felhatalmazza a polgármestert a határozat mellékletét képező adásvételi szerződés megkötésére.

**Felelős:** polgármester

**Határidő:** 2024. február 15.

*Melléklet a jegyzőkönyvhöz csatolva.*

**11. napirend**

A KISKŐRÖS, 0560/65 ÉS A 0560/67 HRSZ. ALATTI INGATLANOK HASZONBÉRLETBE ADÁSA DR. CSVILA ISTVÁN RÉSZÉRE

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Vagyongazdálkodási referens II.

**Domonyi László polgármester** az előterjesztés szóbeli ismertetésére felkérte **dr. Turán Csaba jegyzőt.**

**Dr. Turán Csaba jegyző** elmondta, hogy Dr. Csvila István kérelmet nyújtott be az érintett területek haszonbérbeadása céljából. Ismertette a területek helyét és elmondta, hogy országos jelentőségű védett természeti területek és a Natura 2000 hatálya alá tartoznak. A területek hasznosítása csak a természetvédelmi hatóság engedélyével történhet meg. Ezt az engedélyt a hatóság 2023. decemberében megadta. Az engedély 2027. október 31. napjáig szól, így elfogadás esetén a haszonbérleti szerződés is eddig kerül megkötésre. A haszonbérlet díja 350.000 Ft/év.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Filus Tibor,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 12 „igen” szavazattal az alábbi határozatot hozta:

**9/2024. sz. Képv. test. hat.**

A Kiskőrös, 0560/65 és a 0560/67 hrsz. alatti ingatlanok haszonbérletbe adása Dr. Csvila István részére

**HATÁROZAT**

Kiskőrös Város Önkormányzatának Képviselő-testülete

1. egyetért azzal, hogy az önkormányzati tulajdonú, Kiskőrös külterület 0560/65 hrsz-on nyilvántartott 6 ha 667 m2alapterületű, rét művelési ágban lévő és a 0560/67 hrsz-on nyilvántartott 8669 m2alapterületű, rét művelési ágban lévő ingatlanokat haszonbérbeadás útján hasznosítsa,
2. a haszonbérleti szerződések hirdetményi úton történő közzétételi eljárásának eredményessége esetén, felhatalmazza a polgármestert a határozat mellékletét képező haszonbérleti szerződés megkötésére, ingatlan-nyilvántartási eljárás lefolytatására, kapcsolódó jognyilatkozatok megtételére.

**Felelős:** polgármester

**Határidő:** értelemszerűen

*Melléklet a 9/2024. sz. Képv. test. határozathoz*

**HASZONBÉRLETI SZERZŐDÉS**

mely létrejött egyrészről **Kiskőrös Város Önkormányzata** (székhely: 6200 Kiskőrös, Petőfi Sándor tér 1., statisztikai számjel: 15724784-8411-321-03, adószám: 15724784-2-03, törzskönyvi azonosító szám: 724782, képviseli: Domonyi László Mihály polgármester) mint haszonbérbe adó **(a továbbiakban: Haszonbérbe adó)**,

másrészről **Dr. Csvila István** őstermelő (Születési név: ………………..; Születési hely, idő: ……………………….; Anyja neve: …………………..; Lakik: ………………………; Személyi száma: …………….; Adóazonosító jele: …………………..; Állampolgársága: magyar, FELIR azonosító: …………………, NÉBIH tevékenység azonosító: ……………….; Magyar Agrár-, Élelmiszergazdasági és Vidékfejlesztési Kamarában fennálló tagságának azonosító száma: ……………….), mint haszonbérbe vevő **(a továbbiakban: Haszonbérlő) (felek a továbbiakban együttesen: Szerződő Felek)** között alulírott napon és helyen, az alábbi feltételek mellett:

1. A Polgári Törvénykönyvről szóló 2013. évi V. törvény (a továbbiakban: Ptk.) vonatkozó rendelkezései, a mező- és erdőgazdasági földek forgalmáról szóló 2013. évi CXXII. törvény (a továbbiakban: Földforgalmi tv.) 38. § (1) bekezdése, valamint Kiskőrös Város Képviselő-testülete …./2024. számú határozata alapján Haszonbérbe adó haszonbérbe adja Haszonbérlő haszonbérbe veszi a Haszonbérbe adó kizárólagos tulajdonában lévő, üzleti vagyonát képező, **Kiskőrös külterület 0560/65 hrsz.** alatt nyilvántartott, rét művelési ágú, 6 ha 667 m2 összterületű, 77,58 AK értékű, valamint a **Kiskőrös külterület 0560/67 hrsz.** alatt nyilvántartott, rét művelési ágú, 8669 m2 összterületű, 11,06 AK értékű földterületeket (a továbbiakban: földterületek ill. Földek) kaszálás céljára.
2. Szerződő Felek megállapodnak abban, hogy a haszonbérlet meghatározott időtartamra **2024. február 01. napjától 2027. október 31. napjáig** áll fenn**.**
3. Haszonbérlő vállalja, hogy a földhasználatot annak megkezdésétől számított 30 napon belül a Bács-Kiskun Vármegyei Kormányhivatal Földhivatali Főosztály Földhivatali Osztály 5. (Kiskőrös) (6200 Kiskőrös, Kossuth Lajos út 16.) részére bejelenti és az azzal járó költségeket viseli.
4. Haszonbérlő kötelezettséget vállal arra, hogy a földhasználatért **bruttó 350.000,-Ft/év,** azaz: bruttó Háromszázötvenezer forint összegű haszonbért fizet, melyet egy összegben, a gazdasági év befejeztével, legkésőbb minden év november 30. napjáig átutal a Haszonbérbe adó K&H Bank Zrt.-nél vezetett 10400621-00027753-00000008 számú számlájára.
5. Szerződő Felek megállapodnak abban, hogy a fentiekben meghatározott haszonbér mértéke rögzített, a KSH által közzétett előző éves infláció mértékével megegyező összeggel nem emelkedik.
6. A Felek rögzíteni kívánják, hogy a Földek egy birtoktestet képeznek a Földforgalmi tv. 47. § (5) bekezdése szerint egymással szomszédosak, ezáltal egybefoglalt haszonbér ellenében kerülnek haszonbérbe adásra.
7. Haszonbérlő tudomásul veszi, hogy a földterületek országos jelentőségű védett természeti területek és Natura 2000 hatálya alá tartozó területek.
8. Haszonbérlő tudomásul veszi, hogy a földterületeken a kaszálási tevékenységet az alábbiak betartása mellett végezheti:
9. Mű- és szervestrágyázás, növényvédő szerek, gyomirtó szerek (az inváziós fajok visszaszorítását szolgáló szerek kivételével) felhasználása nem végezhető.
10. Felülvetés, öntözés és gyepfeltörés nem végezhető.
11. Mechanikai jellegű ápolási munkák (boronálás, hengerezés, fogasolás stb.) nem végezhetőek.
12. A jelentkező felszíni vizek nem vezethetőek el, és mindennemű talajvíz csökkentési beavatkozás tilos.
13. A gyepek égetése nem végezhető.
14. Gyepterület csökkentése út létesítése, kiszélesítése, építés stb. céljából nem végezhető.
15. Az inváziós és termőhely-idegen növényfajok megtelepedését és terjedését meg kell akadályozni, állományuk visszaszorításáról gondoskodni kell mechanikus védekezéssel. Az inváziós és termőhely-idegen növényfajokat az illetékes természetvédelmi őr jelöli ki.
16. Az inváziós és termőhely-idegen növényfajok állományának visszaszorítására irányuló tevékenységről minden év október 31. napjáig adatszolgáltatást kell küldeni a Haszonbérbeadó részére. Az adatszolgáltatásnak tartalmaznia kell a tevékenységgel érintett terület pontos megjelölését, a tevékenységgel érintett terület nagyságát, valamint az inváziós és termőhely-idegen növényfajok megnevezését.
17. Kaszálásra, tisztító kaszálásra vonatkozó előírások:

* A földterületek kaszálását minden évben, a felszíni vizek elhúzódását követően, de legkorábban (korai kaszálás kivételével) július 15. napjától legkésőbb szeptember 30. napjáig lehet végezni, legalább 10 cm-es fűtarló magasság meghagyásával.
* A kaszálás megkezdése előtt 5 nappal az illetékes természetvédelmi őrt (Sárkány József, tel.: 0630/4884-545) előzetesen értesíteni kell.
* A kaszálás során évente változó helyen 10% kaszálatlan mozaikot fenn kell hagyni. A meghagyott sávok legalább 6 m szélességűek legyenek.
* Amennyiben a rendkívüli időjárási viszonyok miatt a vegetáció állapota indokolttá teszi és egyéb természetvédelmi érdeket nem veszélyeztet (pl.: fokozottan védett madárfaj fészkelése), úgy az illetékes természetvédelmi őrrel egyeztetett módon a kaszálás kezdőnapja június 20-ig módosítható, ennek tényét jegyzőkönyvben rögzíteni kell. Ebben az esetben időarányosan nagyobb (június 20-30. 40%, július 1-6. 30%, július 7-14. 20%, július 15-től 10%) kaszálatlan mozaikot kell hagyni a kaszálás során.
* Enyhén nedves, nedves, vizes talajon kaszálni tilos.
* Dob, kemper kasza használata tilos.
* A zsombékosok, rekettyés fűzlápok nem kaszálhatóak.
* A kaszálás során vadriasztó lánc használata kötelez.
* Az élőlények általános védelme érdekében, azok menekülésének sikerességét biztosítandó, a kaszálást végző traktor sebessége maximum 10-15 km/h lehet. A kaszálást a kaszálandó terület középpontjából kiindulva, vagy a táblaszél mellől, az ott élő állatok zárványterületre szorítása nélkül kell elvégezni.
* Amennyiben a kaszálni kívánt területen az illetékes természetvédelmi őr fokozottan védett madárfaj egyede fészkét észleli és annak tényét jegyzőkönyvben rögzítik, akkor a jegyzőkönyvben meghatározott területnagyságot ki kell hagyni a kaszálás alól.
* Napnyugtától napkeltéig tilos a gépi munkavégzés.
* A mezőgazdasági gépeket olyan műszaki állapotban kell tartani, hogy elkerülhető legyen a műszaki meghibásodás, és az abból eredő olajszivárgás. Amennyiben mégis olajszivárgás történne, köteles a szennyezett talajt haladéktalanul eltávolítani a védett természeti területről és köteles a szennyeződés tényét a természetvédelmi kezelőnek haladéktalanul bejelenteni.
* A védett természeti terület állapotát veszélyeztető műszaki javítások (pl. olajcsere, hidraulika csőcsere, stb.) védett természeti területen nem végezhetőek.
* A lekaszált növényt, illetve bálákat a kaszálást követő 30 napon belül el kell szállítani a védett természeti területről.

1. Haszonbérlő tudomásul veszi, hogy a földterületeken a kaszálási tevékenységen kívül – a 6. pontban meghatározottak betartása mellett - tilos minden egyéb más jellegű tevékenység folytatása.
2. Haszonbérlő kötelezettséget vállal arra, hogy tűz esetén nem vegyszeres módon az oltást haladéktalanul megkezdi, egyidejűleg az illetékes tűzoltó-parancsnokságot és a természetvédelmi őrt értesíti.
3. Szerződő Felek rögzítik, hogy a Haszonbérlő köteles a lábon álló fűtermés betakarítása folytán a Haszonbérbe adó tulajdonában lévő fenti földterületeket rendeltetésszerűen használni.
4. A Szerződő Felek megállapodnak, hogy a Földhöz kapcsolódó uniós-, nemzeti, illetve bármilyen formájú támogatási jogosultságot a Haszonbérlő szerzi meg.
5. Haszonbérlő kötelezettséget vállal, hogy a haszonbérlet megszűnését követően a fenti földterületeket tisztán és rendezett állapotban adja vissza a Haszonbérbe adó részére.
6. Haszonbérlő kötelezettséget vállal arra, hogy az általa használt földterületekről az esetlegesen ott található hulladékot saját költségén eltávolítja.
7. Szerződő Felek rögzítik, hogy a fentiekben jelölt földterületeken a Haszonbérlő állatokat nem legeltethet.
8. Haszonbérlő kötelezettséget vállal arra, hogy a kaszálás során, azzal összefüggésben Haszonbérbe adónak vagy másnak okozott kárért felel és köteles azt megtéríteni.
9. Haszonbérlő tudomásul veszi, hogy Haszonbérbe adó jogosult a betakarítást és a földterületek rendeltetésszerű használatát ellenőrizni, amit tűrni köteles.
10. A jelen szerződés megszűnésére a Polgári Törvénykönyvről szóló 2013. évi V. törvény (a továbbiakban: Ptk.), valamint a Földforgalmi tv. és a mező- és erdőgazdasági földek forgalmáról szóló 2013. évi CXXII. törvénnyel összefüggő egyes rendelkezésekről és átmeneti szabályokról szóló 2013. évi CCXII. törvény (a továbbiakban: Fétv.) haszonbérletre vonatkozó rendelkezései irányadók.
11. Haszonbérlő arra az évre, amelyben elemi káresemény vagy időjárási és más természeti jellegű elháríthatatlan külső ok miatt 30%-ot meghaladó mértékű hozamcsökkenést szenved, és ennek tényét az agrárkár-megállapító szerv döntésével igazolja, legfeljebb a hozamérték-csökkenéssel arányos haszonbér-mérséklést igényelhet. Az erre irányuló igénylését köteles írásban, az agrárkár-megállapító szerv által kiállított döntés kézhezvételét követő 8 napon belül a Haszonbérbe adó közölni.
12. Haszonbérlő nyilatkozik, hogy a Földforgalmi tv. 5. § 7. pontja alapján földművesnek minősül, valamint jelen haszonbérleti szerződés fennállásának időtartama alatt ezen státuszát fenntartja, folyamatosan mezőgazdasági tevékenységet folytat.
13. A Haszonbérlő a Földforgalmi tv. 42. § - ban foglalt rendelkezéseinek megfelelően az alábbi nyilatkozatokat teszi:

* Vállalja, hogy a haszonbérleti szerződés fennállása alatt megfelel a Földforgalmi tv. 40. § (1)-(4) bekezdéseiben, valamint a 41. §-ban foglalt feltételeknek, a Földek használatát másnak nem engedi át, azt maga használja, és ennek során eleget tesz a földhasznosítási kötelezettségének.
* Nincs jogerősen megállapított és fennálló földhasználati díjtartozása.
* A Földforgalmi tv. 43. § (1)-(3) bekezdéseiben és 16. § (2)-(5) bekezdéseiben meghatározott haszonbérelhető területre vonatkozó korlátozások alá nem esik és a Haszonbérleti szerződés tárgyát képező Földek haszonbérbe vételével a már birtokában lévő föld területnagysága nem haladja meg a Földforgalmi tv. szerinti birtokmaximumot.

1. Haszonbérlő elfogadja és tudomásul veszi, hogy ha utólagos ellenőrzés során jogerősen megállapításra kerül jelen szerződésben megtett nyilatkozatainak valótlansága, úgy az a Büntető Törvénykönyv szerinti büntetőjogi felelősségre vonását, továbbá a Haszonbérleti szerződés tárgyát képező föld használata után a jogsértő állapot fennállásának időtartama alatt részére folyósított költségvetési vagy európai uniós támogatásnak megfelelő összegű pénzösszeg visszafizetését vonja maga után.
2. Szerződő Felek tudomásul veszik, hogy jelen haszonbérleti szerződést közölni kell hirdetményi úton a Földforgalmi tv. szerinti előhaszonbérletre jogosultakkal az illetékes település jegyzője útján.
3. Haszonbérbeadó nyilatkozik, hogy több, a Haszonbérlővel azonos ranghelyen álló előhaszonbérletre jogosult elfogadó nyilatkozata esetén Dr. Csvila István Haszonbérlőt választja a Földek haszonbérleténél szerződő félnek.
4. Szerződő felek rögzítik, hogy a Földforgalmi tv. 59. § (1) bekezdés a) pont szerint nem kell a mezőgazdasági igazgatási szerv jóváhagyása az önkormányzat tulajdonában álló föld földhasználati jogosultságának az átengedéséhez.
5. Haszonbérlő kijelenti, hogy a Földforgalmi tv. 46. § (1) bekezdés c) pontja alapján – mint helyben lakó földműves - előhaszonbérleti jog illeti meg, tekintettel arra, hogy olyan természetes személy, akinek az életvitelszerű lakáshasználatának helye legalább 3 éve azon a településen van, amelynek közigazgatási területén a haszonbérleti szerződés tárgyát képező földek fekszenek Haszonbérlő előhaszonbérleti jogát közhiteles nyilvántartás tanúsítja.
6. Jelen szerződésben nem szabályozott kérdésekben Szerződő Felek a Ptk., a Földforgalmi tv., a Fétv., valamint Kiskőrös Város Önkormányzata Képviselő-testületének az önkormányzati vagyonról, a vagyon hasznosításáról szóló 26/2012. (XII.19.) önkormányzati rendelet rendelkezéseit tekintik irányadónak.

Jelen haszonbérleti szerződést a Szerződő Felek elolvasás után, mint akaratukkal mindenben megegyezőt, 7 példányban, helybenhagyólag írták alá.

Kiskőrös, 2024. január ……

Kiskőrös Város Önkormányzata,

mint Haszonbérbe adó képviseletében:

Domonyi László Dr. Csvila István

polgármester Haszonbérlő

Ellenjegyzem:

dr. Turán Csaba

jegyző

Előttünk, mint tanúk előtt:

Név: Név:

Szig. sz.: Szig. sz.:

Lakcím: ...Lakcím:

tanú tanú

**Melléklet**:

A 0560/65 és 0560/67 hrsz-ú ingatlanok térképmásolata

*A szerződés melléklete a jegyzőkönyvhöz csatolva.*

**12. napirend**

A KISKŐRÖS, KOSSUTH LAJOS ÚT 41. SZÁM ALATTI INGATLAN BÉRBEADÁSA A PRO-TEAM REHABILITÁCIÓS KÖZHASZNÚ NONPROFIT KFT. RÉSZÉRE

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Vagyongazdálkodási referens II.

**Domonyi László polgármester** az előterjesztés szóbeli ismertetésére felkérte **dr. Turán Csaba jegyzőt.**

**Dr. Turán Csaba jegyző** elmondta, hogy a Kiskőrös, Kossuth Lajos út 41. szám alatti ingatlan természetben a Hunyadi utca és a Kossuth Lajos utca sarkán található. Az önkormányzat hasznosítani kívánja bérbeadás útján. Versenytárgyalás került kitűzésre, amelyre a Pro-Team Rehabilitációs Közhasznú Nonprofit Kft jelentkezett. A cég megfelelt a versenytárgyalási felhívásban meghatározott feltételeknek. A Kft. Kiskőrösön megváltozott munkaképességűek foglalkoztatását tűzte ki céljául. Az ingatlanban megváltozott munkaképességű személyeket foglalkoztatnak 5 évig. A versenytárgyalási kiírás szerint 5 éves időtartamra kerül bérbeadásra 100.000 Ft/hónap bérleti díjért. A közüzemi díjakat a bérbevevő viseli.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Filus Tibor,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

**Pohankovics András képviselő** a parkolással kapcsolatban érdeklődött.

**Domonyi László polgármester** elmondta, hogy a tervek szerint megváltozott munkaképességű emberek foglalkoztatása valósul meg, ami alapján a legtöbb munkavállaló tömegközlekedéssel mozog. A bérbevevő örült, hogy közel a buszmegálló. Az udvar teljes térkövezése elkezdődik, amely a rakodásnak és az autók megállásának lesz a helyszíne. Elmondta, hogy a Hunyadi utca ezen szakasz amúgy is terhelt, így ha más megoldás nincs, a közeli nagy parkolókat kell használni.

További kérdés, hozzászólás nem volt, a polgármester szavazásra bocsátotta a határozat-tervezetet.

A Képviselő-testület 12 „igen” szavazattal az alábbi határozatot hozta:

**10/2024. sz. Képv. test. hat.**

A Kiskőrös, Kossuth Lajos út 41. szám alatti ingatlan bérbeadása a Pro-Team Rehabilitációs Közhasznú Nonprofit Kft. részére

**HATÁROZAT**

Kiskőrös Város Önkormányzatának Képviselő-testülete

1. egyetért azzal, hogy Kiskőrös Város Önkormányzata kizárólagos tulajdonában álló, Kiskőrös belterület 2418 hrsz-on nyilvántartott, természetben 6200 Kiskőrös, Kossuth Lajos út 41. szám alatti, kivett irodaház rendeltetésű, 725 m2 alapterületű ingatlant határozott 5 éves időtartamra - 2024. február 01. napjától 2029. január 31. napjáig - a határozat mellékletét képező bérleti szerződésben foglalt feltételekkel bérbe adja a Pro - Team Rehabilitációs Közhasznú Nonprofit Korlátolt Felelősségű Társaság részére.
2. felhatalmazza a polgármestert a határozat mellékletét képező bérleti szerződés megkötésére, a szükséges jognyilatkozatok megtételére és aláírására.

**Felelős:** polgármester

**Határidő:** értelemszerűen

*Melléklet a 10/2024. sz. Képv. test. határozathoz*

**BÉRLETI SZERZŐDÉS**

amely létrejött egyrészről **Kiskőrös Város Önkormányzata** (székhely: 6200 Kiskőrös, Petőfi Sándor tér 1., adószám: 15724784-2-03, statisztikai számjel: 15724784-8411-321-03, törzskönyvi azonosító szám: 724782, képviseli: Domonyi László Mihály polgármester) mint az ingatlan tulajdonosa **(a továbbiakban: Bérbeadó)**, másrészről

**Pro-Team Rehabilitációs Közhasznú Nonprofit Korlátolt Felelősségű Társaság** (székhely: 4400 Nyíregyháza, Lujza utca 4., adószám: 22305004-2-15, cégjegyzékszám: 15-09-074426, statisztikai számjel: 22305004-1413-572-15, képviseli: Varga József Imre ügyvezető) mint bérlő **(a továbbiakban: Bérlő)** **(a felek a továbbiakban együttesen: Szerződő Felek)** között az alulírott napon és helyen, az alábbi feltételek mellett:

1. Kiskőrös Város Önkormányzata Képviselő-testületének az önkormányzati vagyonról, a vagyon hasznosításáról szóló 26/2012. (XII.19.) önkormányzati rendelet 27. § (1) bekezdés a) pontja, valamint a ……../2024. számú Képviselő-testületi határozat alapján Bérbeadó bérbe adja, Bérlő bérbe veszi a Bérbeadó kizárólagos tulajdonában álló, üzleti vagyonát képező, **Kiskőrös belterület** **2418 hrsz-on nyilvántartott, természetben 6200 Kiskőrös, Kossuth Lajos út 41. szám alatti 725 m2** alapterületű, kivett irodaház rendeltetésű ingatlanát (a továbbiakban: Ingatlan) megváltozott munkaképességű dolgozók foglalkoztatása céljára.
2. Szerződő Felek megállapodnak, hogy Bérbeadó az 1. pontban nevesített Ingatlant **határozott 5 éves időtartamra, 2024. február 01. napjától 2029. január 31. napjáig** a Bérlőnek adja bérbe.
3. Szerződő Felek rögzítik, hogy az Ingatlan pincehelyiség része az Ingatlan bérbeadását követően a Bérbeadó kizárólagos használatában marad.
4. Bérlő kijelenti, hogy a nemzeti vagyonról szóló 2011. évi CXCVI. törvény (a továbbiakban: Nvtv.) 3. § (1) bekezdése alapján átlátható szervezetnek minősül.
5. Szerződő Felek a **bérleti díjat havonta 100.000,-Ft + Áfa** (azaz: egyszázezer forint + Áfa) összegben állapítják meg. Bérlő kötelezettséget vállal arra, hogy a bérleti díjat havonta, legkésőbb a tárgyhónap 15. napjáig, számla ellenében, egy összegben, átutalással teljesíti a Bérbeadó K&H Bank Zrt.-nél vezetett 10400621-00027753-00000008 számú számlájára. Késedelmes fizetés esetén a Bérbeadó a mindenkor hatályos jogszabályok szerint megállapított mértékű késedelmi kamatot számíthat fel.
6. Az 5. pontban megállapított bérleti díjat évente valorizálni kell, a Központi Statisztikai Hivatal által közzétett éves fogyasztóiár-index értékével megnövelve kell kiszámítani. Az így kiszámított és a Bérbeadó által közölt új bérleti díjat a Bérlő a közlést követő hónap első napjától kezdődően köteles megfizetni.
7. Bérlő kötelezettséget vállal a Nvtv. 11. § (11) bekezdésben foglaltak alapján arra, hogy az Ingatlant a szerződési előírásoknak és a tulajdonosi rendelkezéseknek, valamint a meghatározott hasznosítási célnak megfelelően használja, illetve hogy az Ingatlan hasznosításában – a Bérlővel közvetlen vagy közvetett módon jogviszonyban álló harmadik félként – kizárólag természetes személyek vagy átlátható szervezetek vesznek részt.
8. Bérlő a Bérbeadó hozzájárulása nélkül a használati jogának gyakorlását harmadik személy részére nem ruházhatja át.
9. Bérlő tudomással bír arról, hogy a bérleti díj a közüzemi szolgáltatások díját nem foglalja magában.
10. Szerződő Felek megállapodnak abban, hogy az Ingatlan használatával felmerült valamennyi közüzemi és egyéb költség a Bérlőt terheli a birtokbavétel napjától. Az Ingatlan birtokbaadásáról átadás-átvételi jegyzőkönyv készül. Bérlő kötelezettséget vállal a jelen szerződés 5. pontjában foglaltak alapján – az ott rögzített módon – a bérleti díj, valamint az Ingatlan használatával felmerült valamennyi közüzemi és egyéb költségek megfizetésére. Bérbeadó kötelezettséget vállal arra, hogy a Bérlő által igénybe vett közüzemi szolgáltatások díját a szolgáltató szervezetnek megelőlegezi. A Bérlő tényleges fogyasztásának elfogadja a közüzemi szolgálatók által kibocsátott számlán szereplő adatokat. Szerződő Felek rögzítik, hogy Bérlő a közüzemi díjakat a Bérbeadó felé továbbszámlázás útján teljesíti.
11. A Bérbeadó gondoskodik:
12. az épület karbantartásáról,
13. az épület központi berendezéseinek állandó üzemképes állapotáról,
14. az épület felújítása, valamint a vezetékrendszer meghibásodása miatt az épületen belül szükséges munkák elvégzéséről.
15. Bérlő köteles az Ingatlant rendeltetésének megfelelően, állagának megóvása mellett használni, továbbá felelős minden olyan kárért, amely a rendeltetésnek nem megfelelő használatból ered. A bérbe vett Ingatlan a szerződés megkötésekor a biztonságtechnikai és tűzvédelmi előírásoknak megfelel. A Bérlő által használt berendezések vonatkozásában az esedékes érintésvédelmi vizsgálatok elvégeztetése a Bérlő feladata és a Bérlő költségére történik.
16. Bérbeadó a rendeltetésszerű használatot, a bérleti szerződésben foglalt kötelezettségek teljesítését a törvényben foglalt feltételekkel, előzetes bejelentést követően jogosult ellenőrizni.
17. Bérlő köteles a Bérbeadót értesíteni, ha a tulajdonost terhelő munkák szükségessége merül fel és köteles tűrni, hogy a Bérbeadó azokat elvégezze, továbbá a károk elhárításához szükséges intézkedéseket megtegye. A mulasztásból eredő károkért a Bérlő felelős.
18. A bérbe vett Ingatlan állagmegóvásához szükséges belső karbantartási - festés, mázolás, hibás berendezések javítása stb. - intézkedések megtétele a Bérlő kötelezettsége, azok teljesítése a Bérlő terhére történik. A Bérlő az Ingatlan helyiségeiben átalakítást csak a Bérbeadó előzetes írásbeli hozzájárulásával végezhet. Bérlő az Ingatlanban eszközölt beruházásai megtérítésére nem tarthat igényt a bérleti szerződés bármilyen jogcímen történő megszűnése esetén. Bérlő az Ingatlan szerkezetét, utcafrontját érintő átalakítási munkálatokhoz vagy értéknövelő beruházásokhoz előzetesen Bérbeadó írásbeli hozzájárulását köteles beszerezni. Az átalakítási munkálatokra Szerződő Felek külön írásbeli megállapodást kötnek.
19. Jelen szerződés időtartama alatt a hatósági előírások betartása, esedékes érintésvédelmi vizsgálatok elvégzése a Bérlő feladata és saját költségére történik.
20. Bérlő köteles gondoskodni a tevékenysége során keletkezett nem háztartási hulladék elszállításáról, az Ingatlan takarításáról és az Ingatlan előtti közterület folyamatos tisztán tartásáról.
21. Bérbeadó a szerződést a - felmondás közlését követő - második hónap utolsó napjára írásban rendes felmondással felmondhatja, ha az Ingatlan a feladatai ellátásához szükségessé válik.
22. Bérlő a szerződést a következő hónap utolsó napjára írásban rendes felmondással felmondhatja, ha az Ingatlan a feladatai ellátásához szükségtelenné válik.
23. Bérbeadó a szerződést azonnali hatállyal felmondhatja, ha a Bérlő a:

* Bérbeadó hozzájárulása nélkül az Ingatlan használatát harmadik személynek átengedi,
* Bérbeadó felhívása ellenére rendeltetésellenesen, vagy a jelen szerződés 1. pontjában megjelölttől eltérő célra használja az Ingatlant,
* Bérbeadó által továbbszámlázott közüzemi szolgáltatások díját, a bérleti díjat vagy az esetlegesen fellépő, Bérlőt terhelő költségeket és terheket a Bérbeadó írásos felszólítása ellenére sem fizeti meg.

1. Jelen szerződés a határozott idő elteltével minden további jognyilatkozat vagy jogcselekmény nélkül hatályát veszti. Ilyen esetben a szerződés nem alakul át határozatlan idejű jogviszonnyá. A Bérlő a szerződés megszűnésével egyidejűleg köteles az Ingatlant kiürítve, a birtokbaadás alkalmával jegyzőkönyvben rögzített állapotnak megfelelően - indokolt esetben festve, mázolva, a hibás berendezéseket kijavítva - a Bérbeadónak átadni, csereingatlanra igényt nem tarthat.
2. Szerződő Felek kötelezettséget vállalnak, hogy a szerződés hatálya alatt egymással kölcsönösen együttműködnek és a szerződésben foglalt rendelkezések teljesítésével kapcsolatban minden lényeges információt, felmerült adatot, változást ésszerű határidőn belül a másik féllel írásban közölnek.
3. Szerződő Felek rögzítik, hogy az épületek energetikai jellemzőinek tanúsításáról szóló 176/2008. (VI. 30.) Korm. rendelet értelében a Kiskőrös belterület 2418 hrsz-ú ingatlan energetikai tanúsítvány másolati példányát Bérbeadó Bérlő részére a birtokbaadás napjáig adja át.
4. Jelen szerződésben nem szabályozott kérdésekben Szerződő Felek a Polgári Törvénykönyvről szóló 2013. évi V. törvény, a nemzeti vagyonról szóló 2011. évi CXCVI. törvény, valamint Kiskőrös Város Önkormányzata Képviselő-testületének az önkormányzati vagyonról, a vagyon hasznosításáról szóló 26/2012. (XII. 19.) önkormányzati rendelet rendelkezéseit tekintik irányadónak.

Jelen bérleti szerződést a Szerződő Felek elolvasás után, mint akaratukkal mindenben megegyezőt, 5 példányban – 3 példány Bérbeadót, 2 példány Bérlőt illet -, szervezeti képviselőik útján, helybenhagyólag írták alá.

Kiskőrös, 2024. január ……….

Kiskőrös Város Önkormányzata, Pro-Team Nonprofit Kft.,

mint Bérbeadó képviseletében: mint Bérlő képviseletében:

………………………………. ………………………………….

Domonyi László Mihály Varga József Imre

polgármester ügyvezető

Ellenjegyzem:

……………..………….

dr. Turán Csaba

jegyző

**13. napirend**

INTERPELLÁCIÓK, KÉRDÉSEK, TÁJÉKOZTATÓK, BEJELENTÉSEK

**Domonyi László polgármester** köszönetet mondott az újévi koncert szervezőinek és a fellépőknek, valamint beszélt a Petőfi szilveszter rendezvényről. Ismertette a következő hetek programjait. Beszámolt a közvilágítás korszerűsítés jelenlegi állásáról.

**Filus Tibor** **képviselő** elmondta, hogy a Záportározó tónál felmerült a korcsolyázás kérdésköre. Felhívta a figyelmet arra, hogy a lakosság legyen körültekintő. Érdeklődött a nádvágásról. Beszélt az Ültess Fát Mozgalom pályázatáról.

**Domonyi László polgármester** a nádvágással kapcsolatban elmondta, hogy a kivitelező kiválasztása megtörtént. A művelet azonnal elkezdődik, mihelyt az időjárás ezt lehetővé teszi.

**Nikléczi Gábor képviselő** ismertette a Városi disznótor programját és a vonatkozó információkat.

**Pethő Attila képviselő** beszámolt a naszvadi polgármesteri kupáról, amely 16. alkalommal került megrendezésre.

**Domonyi László polgármester** köszönetet mondott a csapatnak és a szervezőknek.

További hozzászólás nem volt, így **Domonyi László polgármester** az ülést 15:55 órakor bezárta.

Kmf.

Domonyi László dr. Turán Csaba

polgármester jegyző